Skandinavistiko

La skandinavistiko (skandinavia filologio, aŭ nordistiko respektive nordia filologio1) estas la scienca fako okupiĝanta pri la skandinaviaj lingvoj, la mezepoka kaj moderna skandinavia literaturo kaj cetera kulturo.

La fako kaj la koncerna universitata studoprogramo dividiĝas en la partojn frua skandinavistiko, kiu traktas la lingvojn kaj literaturojn ĝis proksimume la jaro 1500, aparte el Islando, kaj nova skandinavistiko, kiu traktas la lingvan kaj literaturan evoluon ekde la Reformacio kaj en la modernaj naciaj ŝtatoj de Nordio.

Laŭ la historia scienca evoluo, la fako komence estis parto de la fako Germanistiko (kiu origine celis esti "Ĝermanistiko"), sed evoluis esti sendependa fako. 

La fako do traktas la evoluon kaj la literaturon de la 
 dana lingvo,
 feroa lingvo,
 islanda lingvo,
 norvega lingvo kaj
 sveda lingvo (parolata ne nur en Svedio, sed ankaŭ de forta malplimulto en Finnlando), 

kaj krome de la historiaj
 praskandinava lingvo kaj
 norena lingvo.

1: Noto: En la landoj de Nordio oni preferas la terminon nordistiko, ĉar la vorto "Skandinavio" en malvasta senco nur signas la ŝtatojn Danio, Norvegio kaj Svedio.

 Eksteraj ligiloj 
 skandinavistik.org (Germanio)
 skandinavistik.net  (Germanio)
 fako pri skandinavistiko en la Universitato de Oslo (Norvegio)
 fako pri skandinavistiko en la Universitata Kolegio de Londono (Anglio) 

Kategorio:Skandinavio
Kategorio:Lingvoscienco
Kategorio:Filologio